
У С Т А В 
НА „МНОГОПРОФИЛНА БОЛНИЦА ЗА АКТИВНО ЛЕЧЕНИЕ – ПОМОРИЕ“ ЕООД ГР.ПОМОРИЕ

I. ОБЩИ ПОЛОЖЕНИЯ
Чл. 1. Учредихме еднолично дружество с ограничена отговорност с наименование „МНОГОПРОФИЛНА БОЛНИЦА ЗА АКТИВНО ЛЕЧЕНИЕ – ПОМОРИЕ“ ЕООД.
Чл. 2. Седалището и адресът на управление на дружеството е: гр. Поморие, община Поморие, ул.“Парашкев Стоянов“ №1.
Чл. 3. Дружеството не се ограничава със срок или друго прекратително условие.
Чл. 4. Предметът на дейност на дружеството е: ОСЪЩЕСТВЯВАНЕ НА БОЛНИЧНА ПОМОЩ.
II. КАПИТАЛ НА ДРУЖЕСТВОТО
Чл. 5. (1) Капиталът на Дружеството е изцяло общинска собственост и е в размер на 3 153 690 лв. /три милиона сто петдесет и три хиляди шестстотин и деветдесет лева/ и е разпределен в 315 369 /триста и петнадесет хиляди триста шестдесет и девет/ дяла, по 10 лв. /десет лева/ всеки един.
(2) До искането за регистрация са внесени 303 000 (триста и три хиляди) лева.
(3) Правата на собственост на общината като едноличен собственик на капитала се упражняват от Общински съвет – Поморие.
(4) Отдаването под наем и разпореждането с движими и недвижими вещи на дружеството, съставляващи дълготрайни материални активи, се извършва само след одобрение на Общински съвет – Поморие, ако общата стойност за текущата година надхвърля 5 на сто от балансовата стойност на дълготрайните активи на дружеството към 31 декември на предходната година.
(5) За всички решения от компетентността на общото събрание се съставя протокол в писмена форма, без нотариално удостоверяване на подписите и съдържанието на документа.
(6) Капиталът на дружеството се увеличава от 303 000 лв. /триста и три хиляди лева/ на 3 153 690 лв. /три милиона сто петдесет и три хиляди шестстотин и деветдесет лева/. Капиталът в размер на 3 153 690 лв. /три милиона сто петдесет и три хиляди шестстотин и деветдесет лева/ се разпределя в 315 369 /триста и петнадесет хиляди триста шестдесет и девет/ дяла, по 10 лв. /десет лева/ всеки един. Увеличението от 2 850 690 лв. /два милиона осемстотин и петдесет хиляди шестстотин и деветдесет лева/, представлява непарична вноска, а именно: вземания на община Поморие от допълнителна парична вноска, предоставена от община Поморие на "МБАЛ Поморие" ЕООД, както и парична вноска в размер на 9 лв. /девет лева/, внесена от община Поморие за уравняване на дяловете.
Чл. 6. Капиталът на дружеството може да бъде увеличаван с решение на Общински съвет – Поморие чрез:
1.увеличаване на дяловете;
2.записване на нови дялове;
3.приемане на нови съдружници, съгласно ЗЛЗ и ТЗ.
4. едно или повече свързани лица не могат да притежават повече от 5% от дяловете на дружеството.
Чл. 7. (1) Намаляването на капитала може да бъде извършено с решение на Общински съвет – Поморие за изменение на устава при спазване на изискванията на ТЗ и ЗЛЗ.
(2) Капиталът не може да бъде намаляван под 5000,00 лева, а стойността на един дял не може да бъде по-малка от 10 лева.
Чл. 8. Допълнения и изменения на УСТАВА на дружеството се правят след решение на Общинския  съвет.
III. УПРАВЛЕНИЕ НА ДРУЖЕСТВОТО
Чл. 9. Дружеството ще се управлява и представлява от управител, избран от едноличния собственик на капитала по предвидения в закона ред, с когото се сключва договор за възлагане на управлението.
Чл. 10. (1) Управителят има всички прави и задължения съобразно изискванията на ТЗ и ЗЛЗ.
(2) Управителят организира и ръководи цялостната дейност на лечебното заведение.
(3) Управителят носи пълна имуществена отговорност за вредите причинени на дружеството, включително и пропуснатите ползи.
(4) Управителят управлява лечебното заведение.
(5) Управителят представлява лечебното заведение пред трети лица.
Чл. 11. Спесимен за разпореждане със сметките на дружеството в обслужващите банки има управителят.
Чл. 12. С оглед нуждите на дружеството, по разпореждане на управителя, право да теглят и внасят суми в сметките на дружеството могат да имат и касиерът, и счетоводителят на дружеството, по силата на изрично пълномощно и представен спесимен в банката.
IV. БАЛАНС, ПЕЧАЛБИ, ЗАГУБИ
Чл. 13. (1) Дейността на дружеството се отчита след изтичане на календарната година.
(2) В края на всяка стопанска година управителят извършва подробен опис на имуществото на дружеството и съставя:
1.Баланс, от който да се вижда истинското стопанско положение на дружеството;
2. Сметка „Печалби и загуби”.
(3) Годишният счетоводен отчет, заверен от експерт-счетоводител се представя за одобрение от Общински съвет, придружен от отчетен доклад изготвен от управителя.
(4) Общински съвет – Поморие определя контрольор, чиито права и задължения са регламентирани от ТЗ.


V. ПРЕКРАТЯВАНЕ И ЛИКВИДАЦИЯ
Чл. 14. (1) Прекратяване и ликвидация на дружеството се извършват съгласно условията на ТЗ и ЗЛЗ.
(2) Прекратяването се извършва след съгласието на министъра на здравеопазването.
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. За неуредените в настоящия устав въпроси, се прилагат законите на Република България.


Председател на Общински съвет-Поморие:……………………………
